Gustáv Novomeský

MUDr. Gustáv Novomeský (* 9. október 1868, Čáčov† 1959, Šaštín, dnes Šaštín-Stráže) bol slovenský lekár a komunálny politik.

Po absolvovaní štúdia na Evanjelickom lýceu v Bratislave a na gymnáziu v Rimavskej Sobote študoval všeobecné lekárstvo na Lekárskej fakulte Karlovej univerzity. Ako medik sa aktívne zapájal do národnostného spolkového života, istý čas predsedajúc slovenskému študentskému spolku Detvan a aktívne sa podieľajúc na činnosti Českoslovanskej jednoty. Už ako študent začal publikovať zdravotnícko-náučne články, zamieravajúc sa na otázky hygieny (napr. v roku 1892 v almanachu Detvan vydal štúdiu „Opatrovanie zdravia“). Spolu s ďalšími medikmi Vavrom Šrobárom a Jozefom Minárikom pôsobil v prípravnom výbore Prvého slovenského večera v Prahe, ktorý sa konal 24. novembra 1896 na Žofíne.

Po spromovaní a absolvovaní klinickej praxe pôsobil najskôr ako praktický lekár (18991918) a následne ako obvodný lekár (1919?) v Šaštíne, kde sa zaslúžil o rozvoj zdravotníctva, intenzívne vyvíjal zdravotnoosvetovú činnosť a pôsobil aj ako člen obecného zastupiteľstva.

Poznámky

Referencie

Odporúčaná literatúra 
 
 
 

Narodenia 9. októbra
Narodenia v 1868
Osoby s neistým dátumom úmrtia
Osobnosti zo Senice
Slovenskí lekári
Slovenskí komunálni politici
Absolventi Lekárskej fakulty Karlovej univerzity